AlexejDobrolubov/national_council_slovak_2010 huggingface dataset:
77. schôdza NR SR - 1.deň - A. dopoludnia
Dátum: 2022-11-15
Poslanec: Mizík, Stanislav (-)
Druh vystúpenia: Vystúpenie s faktickou poznámkou

328. Ďakujem za slovo. Pán Šefčík, Šefčík, toto bol vrchol spleti lana zamotaného do super veľkého gordického uzla. Gordického uzla nebývalej hrúbky a sily. Tento váš výplod by nepreťal ani Alexander Macedónsky. A poviem vám, čo mi povedal veľvyslanec Sýrie pre Európsku úniu, keď sme boli pred niekoľkými rokmi v Ríme na jednej konferencii. Veľvyslanec Sýrie... (Ruch v sále a prerušenie vystúpenia predsedajúcim.) Pčolinský, Peter, podpredseda NR SR 329. Páni poslanci. Mizík, Stanislav, poslanec NR SR 330. ... to sme boli s manželkami tam na tej konferencii. Veľmi decentný, solídny pán, alavita náboženstvom, aby ste vedeli, povedal, že Európa si nedáva pozor na šialencov zo strednej Afriky, ktorých sa po Ríme a po Taliansku hemžia ako blchy, a o sýrskych migrantoch, toto dobre počúvajte, sa vyslovil, že, žiaľ, je to skupina, ktorá je veľmi infiltrovaná džihádistami a tiež zbehmi zo sýrskej armády, ktorým sú tieto myšlienky blízke a neprebehli ku bojovníkom Islamského štátu iba preto, lebo boli z iných konkurenčných islamistických skupín. A vtedy tam dominoval ISIS a ISIL. To sú slová veľvyslanca, jeho skúsenosť. A Sýriu pozná dobre. Ďakujem.
77. schôdza NR SR - 1.deň - A. dopoludnia
Dátum: 2022-11-15
Poslanec: Mizík, Stanislav (-)
Druh vystúpenia: Vystúpenie s faktickou poznámkou

150. Ďakujem za slovo. Ďakujem za faktické poznámky, v ktorých ste pripomenul históriu. Áno, raz sa Európa zbavila osmanského panstva. Vtedy ten ich, tá ich svätá vojna, džihád skrachoval, boli vyhnaní, lenže teraz to robia presne inými, úplne inými zbraňami, nie s mečami, šabľami a s kanónmi, teraz to robia pomocou podpory európskych zradcov a robia to plánovane, by som povedal tak v úvodzovkách, veľmi rýchlym, veľmi rýchlym a veľmi veľkým množením. Príklad vidíme v Kosove, v srdci Srbska. Tam jednoducho populačná krivka týchto moslimov sa zväčšila tak, že Srbi boli vytlačení a sú minimálna menšina. Na toto si nedala pozor západná Európa a na toto doplatí. Európa už nikde nebude takú, taká, akú som ja poznal pred 30 rokmi. Všetko to už je len islamský kalifát. V mnohých mestách, úplne v mnohých mestách, nedá sa tam žiť. Ešte raz poviem, chodím často do Talianska, tam sa nedá sadnúť s manželkou do kaviarni v centra Ríma, 200 otravných - no, slušne poviem - idiotov tam chodí a naťahuje ruky. A keď mu nedáte, už cerí tie obrovské zubiská a robí problémy. Toto je tam takto. Je tam násilie, vraždy, znásilňovanie. My toto tu nechceme.
94. schôdza NR SR - 2.deň - B. popoludní
Dátum: 2023-06-14
Poslanec: Naď, Jaroslav (-)
Druh vystúpenia: Vystúpenie s faktickou poznámkou

62. Ďakujem pekne, vážený pán podpredseda. Na Maroša Viskupiča reakcia, odišiel, žiaľ, ale on síce povedal, že chceli pomôcť dôchodcom. No však každý chceme pomôcť dôchodcom. Otázka je, či to bolo alebo to nebolo rozpočtovo kryté. A odpoveď je jasná, nebolo. A tu sme tri a pol roka počúvali zo SaS-ky, že nebudú schvaľovať nič, čo nie je rozpočtovo kryté. A teraz 600 miliónov plesk ho tam, lebo dôchodcom treba pomáhať. No tak trošku farizejské pred voľbami, však. A reakcia na pánov poslancov Faiča a Muňka. Viete, páni poslanci, zacitujem vás, niekto, asi pán Muňko povedal, že sme tu šaškovali tri a pol roka. Viete čo, že vás huba nebolí. Ako po 12 rokoch toho, čo ste tu predvádzali v tejto krajine, rozkrádanie zdravotníctva, Paškovci a všetky veci okolo toho, vy budete hovoriť niečo o zdravotníctve? Koľko nemocníc ste postavili za svojej vlády? Koľko škôl sa tu postavilo za vašich vlád a vôbec čo ste vy urobili pre túto krajinu z hľadiska nejakých reforiem? Jednu jedinú reformu robil Kaliňák ESO, aj to zmrvil úplne absolútne na, na, na odrobinky, katastrofa. To je vaše vládnutie. A po nás potopa nebude jak po vás, pán poslanec Faič. Po nás budú výsledky, z ktorých teraz čerpá tá vláda. To je tá kontinuita, o ktorej hovoríme. Pán poslanec Svrček, tá legitimita je dobrá téma, len pravda je taká, že tu netreba sa teraz dívať na to, že či má legitimitu po voľbách alebo nemá tá úradnícka vláda, lebo tá úradnícka vláda potrebuje v pokoji dovládnuť do parlamentných volieb na štyri mesiace. To nie je o dvoch rokoch, to je o štyroch mesiacoch, preto by tú dôveru mali dostať, lebo väčšina tých vecí, ktoré budú prinášať, nebudú zákony, Peťo Pollák, ale bude ich bežná robota, ktorú robia, ich nariadenia vlády, uznesenia a na tie potrebujú plné právomoci. A áno, Peťo, jeden ten, jedna tá podmienka, vy ste to komunikovali dopredu, je to fajn, ale bola nesplniteľná. Päťsto eur za hlasovanie to sú dve miliardy eur v štátnom rozpočte, a to sa jednoducho splniť nedá akokoľvek by to premiér Ódor chcel. Ďakujem veľmi pekne.
55. schôdza NR SR - 3.deň - A. dopoludnia
Dátum: 2022-02-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

98. Pán poslanec, veľmi dobre si rozobral situáciu, o koľko sa jednotlivé potraviny idú, ale aj ostatné komodity, hore, prakticky 8,5 a to bude ešte vyššie. Čo ma, čo si dobre povedal, že tu sa jedná tento zákon o senioroch. Ja sa vás pýtam, páni z koalície, veď priemerný dôchodok je 510 euro. Viete si asi predstaviť, ako títo dôchodcovia musia šetriť, aby vôbec mohli prežiť. Keď vezmete, že je milión 300-tisíc dôchodcov, z toho je, ešte horšie ako ten priemerný dôchodok sú invalidní dôchodcovia. Pričom vy už, my prakticky upozorňujeme na zvýšenie cien od októbra. Boli zvolané mimoriadne schôdze, ktoré ste zamietli, do dnešného dňa minister hospodárstva, minister poľnohospodárstva nič nespravili. Len analyzujete, ale nič nepomáhate. Pozrite sa, čo dalo Rakúsko, miliardu 700 miliónov na podporu a pričom platy, priemerný plat v Rakúsku je aký? Pozrite sa, čo spravili Poliaci, čo spravili Česi. Prosím vás, zobuďte sa a nenechajte ľudí našich napospas a trápiť sa!
55. schôdza NR SR - 1.deň - B. popoludní
Dátum: 2022-02-01
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

211. Pán, pán minister, pán bývalý exminister pán poslanec Richter veľmi správne povedal, že pokiaľ sa týka inšpekcie, by tam mali byť ľudia, ktorí majú prax, ktorí majú, minimálne tých päť rokov majú mať vysokoškolské vzdelanie. Ja nebudem teraz a nechcem polemizovať o veci, pretože prakticky to vo svojom prejave povedal. Ja chcem vám len povedať to, že my sme nemenili trebárs ani, ja beriem, že máte jednotliví koaliční partneri ľudí, ktorých chcete dať do funkcie, ale nemenili sme ani ľudí, ktorí boli trebárs v Sociálnej poisťovni alebo aj na úradoch práce, ktorí tam boli 15 alebo 20 rokov, či riaditelia pobočiek alebo aj, beriem, že generálny riaditeľ trebárs alebo jeho námestníci proste, čiže riaditelia sekcií, že budete meniť. Ale vy meníte aj ľudí, ktorí trebárs v Sociálnej poisťovni 20 rokov alebo 25 rokov, hej, tam bola baba, ktorú ste vymenili a nič lepšie tam nemôžte dať, pretože to nemôže, nemá, nemôže poznať. Ja viem, že to nie je vaša záležitosť, pán minister, že je to záležitosť proste potom generálneho riaditeľa a prakticky vecí, ktoré jednoducho sú. Ale to jednoducho, či to je, a to isté sme nerobili, hovorím, ani pokiaľ sa týka daňových riaditeľstiev, že tam boli predsa ľudia, ktorí boli za SDKÚ a ešte boli niektorí dlhšie. Ale takisto boli aj v Sociálnej poisťovni niektorí riaditelia 25, 30 rokov. Zvážte aj tú celú záležitosť, pretože tá sa vypomstí. Pretože jednoducho, ak tam dáte ľudí, ktorí nie sú a nemajú to, lebo pokiaľ sa to naučia robiť, tak viete, koľko to trvá.
51. schôdza NR SR - 5.deň - A. dopoludnia
Dátum: 2021-11-30
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

12. Pán poslanec, ďakujem pekne za slušné vystúpenie, pokiaľ sa týka Sociálnej poisťovne. Ja by som len v krátkosti chcel poďakovať celému kolektívu Sociálnej poisťovne, pretože v tomto zložitom, zložitom období sa zhostila Sociálna poisťovňa aj úrad práce napriek tomu, že sa vyskytli tie nedostatky, ktoré sa vyskytli. Treba povedať, že tí ľudia sú dennodenne v strese, pretože viem z hľadiska callcentra, aké informácie musia podávať v tejto zložitej situácii. Pán riaditeľ, bol by som rád, keby ste tlmočili aj za celý tím tuto, za nás ľudí, že proste ďakujeme za prácu, ktorú ľudia robia pri pulte, pretože sú v prvom strede. Takže ešte raz ďakujeme pekne za výsledky, ktoré boli.
51. schôdza NR SR - 1.deň - B. popoludní
Dátum: 2021-11-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

81. Pán poslanec, ja nebudem, ja nepôjdem do hĺbky, pretože tu už bolo dosť povedané. Nakoniec to povedala aj pani prezidentka svojím vyjadrením. Ja si len chcem vyprosiť, že ja netliacham. Ak máte niekoho, som tu pomerne dlho, moje vystúpenia vždycky boli vecné a korektné. To svedčí o vašej úrovni, a to nielen pri tomto, aj pri iných veciach. Zvažujte slová. Nakoniec nikto tu neni večný. Budeme za chvíľočku možno, budete prekvapený, bol by som rád, keby ste sa správali voči kolegom, ktorí sú voči vám slušní, aj vy tak. Pretože len to napätie, ktoré je, a to správanie svedčí o úrovni. Ja sa nebudem vracať k veciam, ktoré tu už povedali ostatní poslanci. Každá minca, hovorím, má dve strany. Jak sa do hory volá, tak sa z hory ozýva. Počítajte s tým!
51. schôdza NR SR - 1.deň - B. popoludní
Dátum: 2021-11-23
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

61. Pán poslanec, som rád, že si ich upozornil znova napriek tomu, že pani prezidentka tento zákon vrátila. Páni, uvedomujete si vôbec, čo robíte? Pretože vy deformujete absolútne nielen štátnu správu a vyberáte ľudí, ktorí nemajú žiadne znalosti, ale ani odbornú prax na jednotlivé miesta. Ja nebudem hovoriť teraz o Sociálnej poisťovni, o úradoch práce. Tak zoberte len dva rezorty, to, čo poukázal, z ministerstva zdravotníctva odišlo 1 200 ľudí, z ministerstva vnútra odišlo 1 800 ľudí. Ja sa vás pýtam, kde chcete nabrať odborníkov na tieto funkcie a na tieto pozície. Už nechcem hovoriť o tom, že ste vymenili všetkých prednostov, pretože jednoducho ste sa rozhodli tak, jak ste sa rozhodli. Keď si zoberete už, keď by ste aspoň vymieňali, tak musíte vedieť, že niektorí prednostovia alebo niektorí úradníci tam boli nie za stranu SMER, tí tam boli, niektorí tam boli dvadsať rokov, dvadsaťpäť, boli tam od Dzurindovej vlády, čiže boli nepretržite a boli tu ľudia, ktorí tú problematiku poznajú. Ale vám je to dneska jedno, vy ste sa rozhodli tak, jak ste sa rozhodli. Len zabúdate, že minca má vždycky dve strany. Rub a líce. Počítajte s tým, že títo ľudia nemôžu. Len ľudia neschopní a sebevrahovia sa prihlásia do funkcie na to, to, čo dneska robíte. Páni, zvážte to, čo vám pani prezidentka dala na papier, proste na čo vás upozornila. Máte všetko vo svojich rukách.
50. schôdza NR SR - 1.deň - B. popoludní
Dátum: 2021-11-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

54. Pán poslanec, veľmi podrobne si rozobral celú situáciu, ktorá je na rezorte, ale aj na úrade práce alebo aj v Sociálnej poisťovni. Je to ťažký rezort, pán minister Krajniak by mal niesť politickú zodpovednosť. Politickú zodpovednosť nielen za tých 24 mil., lebo to nie je 24 mil., preto tu nie sú médiá, to je ďaleko väčšia suma, páni. To sa blíži cez 100 mil., to nie je len Pezinok, páni, ale to sa dozviete, to je tak isto, ako tu povedal Erik Tomáš, že ľudia, ktorí to zavinili, chodia po, ani trestné oznámenie nie je podané voči nim a chodia ďalej. Takže, poprosím vás, nezastávajte sa, ja vám môžem povedať, že je to asi na siedmich pobočkách, čo momentálne novinári majú už zmapované. Takže to je ten dôvod, prečo médiá sa k tejto kauze nevyjadrujú, pretože jednoducho je to obyčajný podvod na prostých ľuďoch.
48. schôdza NR SR - 9.deň - A. dopoludnia
Dátum: 2021-11-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

60. Pán poslanec, jeden z mála dobrých diskusných príspevkov, ktoré ste tu povedali, ale povedali to viacerí, pán Taraba, ale aj ďalší proste. A nebudem sa opakovať. Ale chcel by som vám niektoré veci podotknúť, hlavne tým, ktorí tento zákon predkladajú. Všetko zavinil v roku 2000, Natura 2000, kde Mikloš od zeleného stola spravil zonáciu, ktorá je zlá. Bohužiaľ, zonáciu vy nemôžte robiť, páni. Je ním poverená francúzska firma. Vy môžte navrhnúť, ak to Brusel príjme, tak potom môžte zmeniť zonáciu. Pokiaľ nebudeme na jednej rovine lesník-ochranár, to nemôže fungovať, páni. Pokiaľ nevysporiadate sa s urbariátmi, ktoré nepodpísali vám do Natury 2000, nemáte jednu zmluvu podpísanú od urbariáty ani od súkromníkov, čo ste dali do Natury 2000. Nevyhodnocujete, nepreplácate ľuďom to, čo je v Nature 2000. To sú omrvinky, tú vyhlášku som voľakedy robil ja na ministerstve životného prostredia. Viem, o čom hovorím, odvtedy sa nespravilo nič. Pri mojej chorobe v 2008, Izák to ešte zadefinoval tak, že to znova potvrdil Bruselu Naturu 2000. Páni, to nie je tak, ako vy si myslíte, že zmeníte. Nezmeníte nič. Bol som tam minimálne štyrikrát na rokovaní. Berú a záväzný dokument, ktorý vláda v roku 2000 predložila. Takže ak chceme riešiť veci, musíme nájsť jednotu medzi životným prostredím, medzi lesníkmi. Pokiaľ táto nebude, tak nebude nič. My sa nevieme dohodnúť o medveďovi. Nemôžte mať tetrovi a nemôžte mať proste ani bažanty, jarabice, keď máme premnožené dravce. To isté je premnožený medveď. Za chvíľu je premnožený vlk. Ak chceme proste byť... Nenašli ste žiadnu zhodu. To bola vtedy naša, keď sme chceli dať dohromady životné prostredie a ministerstvo pôdohospodárstva, lesné hospodárstva, aby sa dohodli. Pretože tu sú dneska... (Prerušené vystúpenia časomerom.)
48. schôdza NR SR - 5.deň - B. popoludní
Dátum: 2021-10-26
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

105. Pán poslanec Richter, veľmi podrobne ste rozviedli veci. Pokiaľ sa týkalo úradu práce, ja beriem, že či je to úrad práce alebo aj Sociálna poisťovňa iste veľa vecí tu bolo od poslancov, ktorí nerozumejú, pokiaľ sa týka, že čo robí úrad práce a čo robí Sociálna poisťovňa. Už som to viackrát tu povedal, že treba nechať tieto organizácie na pokoji, pretože možno sú predimenzované, ale vykonávajú veľmi, prácu, ktorá je veľmi dôležitá pre ľudí. Mňa viacej mrzí vôbec, že k tejto celej záležitosti, ktorá tu prebieha ohľadom energií. Ja som čakal aj od pána ministra, že pomenuje niektoré veci úplne jednoducho, ale, samozrejme, to je otázka ministra hospodárstva a ministra financií. Pretože tieto veci, keby bol pomenoval, to, čo mu dáva aj Klub 500 a ďalší, že treba pre domácnosti zaviesť cieľne kompenzačné opatrenia vo vzťahu k zraniteľným skupinám obyvateľstva, ktoré môžu byť vo forme príspevku alebo umožní im odklad platieb, splátkových kalendárov, prípadne dočasné zníženie sadzby DPH, ako to spravili Česi. Pokiaľ sa týka pre priemysel. Zníženie poplatku veľkých priemyselných odberateľov, zavedenie pásmovej tarify za prevádzku systému závislosti od spotreby elektriny. Prenesenie financovania a časti podpory obnoviteľných zdrojov energií na štátny rozpočet. Zrušenie platby poplatku za prevádzku systému elektriny vyrobeného pre vlastnú spotrebu. Zníženie poplatkov za prenos, dočasné zrušenie platby poplatku do národného jadrového fondu, zreformovať celý systém obchodovania s emisnými povolenkami, tak aby obchodovanie na trhu bolo umožnené len subjektom výrobcov, ktorí povolenky potrebujú. V oblasti plynu zaviesť pásmové poplatky za prepravu plynu v závislosti od veľkosti odberu. Spoločne pre oblasť plynu a elektriku zreálnenie... (Prerušenie vystúpenia časomerom.)
43. schôdza NR SR - 2.deň - A. dopoludnia
Dátum: 2021-09-29
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

12. Pán poslanec, dobre si vystihol, pokiaľ sa týka Hornej Nitry, pretože ministerstvo hospodárstva ani podpredsedníčka vlády nič nespravila za dva roky na to a sa blíži koniec a Horná Nitra bude mať možno, resp. okres Prievidza, bude mať možno o 3 000 ľudí nezamestnaných v tomto regióne. Samozrejmá vec, pri energetike zlá privatizácia Slovenských elektrární, ale aj distribučných sieti proste má teraz dopad na celkové na energiu a zvyšovanie cien. Dobre si tiež uviedol, že tieto zvyšovania cien budú mať dopad nielen na ostatné výrobky, ale hlavne v poľnohospodárstve, kde naše poľnohospodárstvo prakticky živorí a pasívna, je pasívna bilancia zhruba 800 mld., pričom keď sa pozrieme na Čechoch (Čechov, pozn. red.), tak Česi majú úplne inú bilanciu z hľadiska aj poľnohospodárstva, ale z hľadiska aj, pokiaľ sa týka, energetiky. Čakal som od podpredsedu vlády, že zadefinuje veci, ako pomôže tej Hornej Nitre, či už proste to, čo tam bolo pripravené, tie projekty pre strojárske firmy, pretože firma, ktorá získala zákazku pre Indiu, tak je predpoklad, že by tam mohla tá strojárska výroba sa rozbehnúť a že možno nejakých 200-300 zamestnancov by sa v tej Hornej Nitre uplatnili v tejto strojárskej firme. Zatiaľ pani Remišová, ale ani pán Sulík ako minister hospodárstva nespravil nič. Sú to len bohapusté reči, ktoré, jak budú pomáhať, ale z toho neni nič.
43. schôdza NR SR - 1.deň - B. popoludní
Dátum: 2021-09-28
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

76. Pán podpredseda, som rád, že si upozornil ešte, jak prebiehala vôbec privatizácia, pretože za všetko môže SMER, ale nikto nepovedal, že privatizácia Slovenských elektrární bola spackaná pre jej, pán Mikloš podpísal zmluvu, nielenže predal pod cenu Slovenské elektrárne, ale ešte aj dividendy, ktoré Slovenské elektrárne mali, tak z toho mali stavať tretí, štvrtý blok a tretí, štvrtý blok mal byť dostavaný do roku 2012. Čo v skutočnosti nebol. Pokiaľ sa týkalo fotovoltaiky, takisto bola, keď beriete ceny, ktoré Brusel stanovil, u nás boli ceny nižšie stanovené, ako boli v Čechách, v Nemecku, a nakoniec pán Miškov, ktorý bol ministrom od, v roku 2010 až 2012 za Radičovej vlády, mohol veškerú zmeniť, namiesto toho zo 120 MW proste zvýšil to ešte na 500. Čiže to mali v rukách. Pán Sulík bol predsa predsedom parlamentu. Pán Miškov bol jeho nominant. Keď toto celé bereme, tak za tým vôbec nie je strana SMER, ale jednotlivé vlády, tak ako to proste bežalo. A pokiaľ sa týka pána Sulíka, keby bol prišiel a povedal otvorene, čo chce riešiť, ako chce riešiť ceny energie, ale aj ceny plynu, potom by som bral to, že to bol na to aj pripravený. Ale to uznesenie je postavené tak, že dúfam, že do toho 15. októbra môže presne povedať a podať odpočet Národnej rady, čo chce robiť.
35. schôdza NR SR - 2.deň - B. popoludní 2
Dátum: 2021-07-24
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

147. Pán poslanec, veľmi dobré vystúpenie, až na ten začiatok, samozrejme aj celá opozícia bude hlasovať proti tomuto zákonu. Tento zákon vôbec nemal čo dneska byť, tak jako to povedali dvaja z dvoch strán koaličných, že načo tento zákon vôbec bol daný. No vráti sa to pánovi ministrovi a poviem prečo. Pán minister, keď nastúpil za ministra, keby bol očkoval či čínskou alebo či je to ruskou vakcínou, alebo jakýmkoľvek zast... akýmkoľvek spôsobom, tak dneska nemá tento prúser, ktorý tu má. Povedzme si na rovinu, tá nejednotnosť klubu OĽANO je väčšia, ako je nejednotnosť v ostatných kluboch. Takže berme do úvahy, dneska sa dohadujeme, dneska sa dohadujú, že kto zahlasuje alebo kto tu vôbec nebude. Predpokladám, že viac poslancov z OĽANA tu nebude, ktorí by mali hlasovať, čiže situácia - ten zákon neprejde. Je každý z nás, čo sme tuná, aj u nás je, sú očkovaní, dobrovoľne, kto sa chce dať zaočkovať, nech sa dá zaočkovať, kto nechce sa dať, je to jeho slobodné rozhodnutie. Nerozumiem, keď to doteraz fungovalo, prečo ste s týmto teraz došli a došli ste na poslednú chvíľu. Vypomstí sa to, je to na škodu veci.
32. schôdza NR SR - 9.deň - B. popoludní
Dátum: 2021-07-01
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

132. Pán poslanec, som veľmi rád, že ste svojou odbornou odbornosťou vniesli do tejto problematiky to, čo ste tu povedali. Ja by som sa páni poslanci vás niečo spýtal, ktorí ste prišli s týmto návrhom. Štyridsaťosem percent je v súkromných rukách. Nemáte od žiadneho urbariátu alebo od súkromných vlastníkov žiaden súhlas na pozemky, ktoré sme dali do Natury 2000. Nevyplácate tú vyhlášku, podľa ktorej sa vyplácajú náhrady za to, že nemôžu podnikať v lesnom hospodárstve, som tvoril ešte ja v roku 2008. Prečo to hovorím? Otvárate Pandorinu skrinku páni. Pokiaľ to dajú na Ústavný súd, zaplatíte tri roky dozadu urbariátom a súkromným vlastníkom to, čo ste do dnešného dňa neplatili. Čo štát neplatí. Jedna časť sú štátne lesy, ktoré takisto nedostávajú nič, kde, ktoré sú na; a ďalšia vec, páni, chcem sa vás spýtať odborne, keď to otvárate. Máme vôbec jeden národný park, ktorý spĺňa kritériá? Tak by som poprosil, keby sme sa vysporiadali s vecami, vysporiadali sa to, čo bolo dané do Natury 2000. Požiadali súkromných vlastníkov, aby s tým súhlasili a zároveň, samozrejme, aj každý je za ochranu prírody, ale potom im musíme tým súkromným vlastníkom aj zaplatiť.
32. schôdza NR SR - 8.deň - A. dopoludnia
Dátum: 2021-06-30
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

24. Pán poslanec, som rád, že si na niektoré veci upozornil, pretože niektorí ľudia nemajú úplne, vôbec nevedia, o čom hovoria v tomto parlamente. Pretože tie zmluvy nájomné, ktoré boli podpísané za čias v období 90. rokov, rokov 2000, sa nedali pohnúť. Aj pán minister bývalý asi nevie, že tie zmluvy boli nie na päť rokov, na pätnásť a dlhšie. Čiže čo ste s tými zmluvami? Až Matečná začala, že sa znížil ten nájom z tých rokov, ktoré boli. A mohol by som vám vysvetľovať ďalšie veci, ktoré sa vôbec nedali na pozemkovom fonde pohnúť. Nemá žiaden význam držať to, čo povedal pán, kde má 5 hektárov a nemá vysporiadaných trebárs 150 metrov alebo 200 metrov. Je pravda, že vlády predchádzajúce mali spraviť ďaleko viac, pokiaľ sa týkalo sceľovania pozemkov. Pokiaľ nespravíme sceľovanie pozemkov, nemáme žiadne šance. Druhá vec. Ťažko sa hovorí, keď niektorí obrábajú tú pôdu desať rokov, pätnásť a potom majú prísť, ktorí sa o ňu starajú. Veď hŕba ľudí na vidieku. A ešte inú vec musím povedať. Je pravda, že nájmy boli rozdielne. Ale musím vám povedať, že tí, čo mali od súkromníkov nájmy prenajaté, sme to museli takisto riešiť, pretože tí, ktorí ju mali prenajatú, vôbec tým súkromníkom nič neplatili. Hlavne na strednom a východnom Slovensku. Ale, pán Pročko, nechcem, nemôžem na vás reagovať. By som vám povedal, že vôbec tomu nerozumiete.
31. schôdza NR SR - 1.deň - B. popoludní
Dátum: 2021-06-15
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

100. Pán poslanec Blanár, som rád, že si upozornil na niektoré veci, ale pripomeniem to aj ja, pán minister, vám. Keď ste na zasadnutie SIS-ky, kde ste sa zúčastnili všetci, zobrali policajného prezidenta a šéfa inšpekcie, museli ste vedieť niektoré veci, ktoré sa nakoniec potvrdili, keď šéfa inšpekcie dneska zobrali do väzby. Čiže vedeli ste o niektorých veciach to, čo upozorňovala SIS-ka už v novembri. Nespravili ste nič. Ďalšie upozornenie bolo v januári, kedy dal trestné oznámenie riaditeľ SIS-ky. Bol by som, nemohol by som vám vytknúť, keby ste neboli začali konať a neboli by ste poverili policajného prezidenta, aby začal konať a tých ľudí, ktorým, ktorí boli v tej správe uvedení, dali na vedľajšiu koľaj. Nechali ste ten priebeh ďalej bežať tak, ako bežal. Takže nemôžte hovoriť, že opozícia vás nemá právo odvolávať. Nechcem tu sa vracať k tým veciam, to už bolo viackrát spomenuté. Veci, ktoré ste nechali a ktoré nakoniec dozreli, čo mne sa tiež nepáčilo, keď odvolávate riaditeľa SIS-ky takým systémom, ako ste ho odvolali. Že vykopnete dvere, prídete, nehovoriac o tom, že tam mohlo prísť k prestrelke a ďalších vecí. Nepáči sa mi ani to, keď riaditeľa NAKA, keď končí, policajný prezident povie, že je to vynikajúci človek a že mal ostať ďalej, nakoniec za dva týždne mu vykopnete dvere. Neni tam. Viete, nevidel som žiadne veci, aby ste boli začali konať, že začínate ten rezort riadiť a spravíte si tam poriadok. Takže nedivte sa, že dneska tu sedíte a čelíte svojmu odvolávaniu.